El este noul 007! După un ultim film în care actrița de culoare Lashana Lynch părea că va prelua moștenirea celui mai cunoscut spion din istoria cinematografiei, surpriză! Aaron Taylor-Johnson va fi cel de-al șaptelea actor cu origini britanice care va duce mai departe aventurile lui James Bond.
Printre favoriții producătorului francizei s-au numărat deja consacrații Idris Elba (care, în urma câtorva sondaje în rândul fanilor seriei s-a dovedit cel mai iubit și potrivit actor), Henry Cavill, Rege Jean Page ori Tom Hardy însă, tabloidele britanice l-au "desconspirat" pe cel ofertat.
Aaron Taylor-Johnson (33 ani) a jucat în câteva serii Marvel, ultima superproducție în care a jucat –"The Fall Guy" (cu Ryan Gosling și Emily Blunt) urmând să fie prezentată în cinematografe, în curând. Actorul britanic a câștigat și un "Glob de Aur" pentru rolul din Nocturnal Animals și a avut două nominalizări la Premiile Bafta.
El este noul 007! Sfatul lui Daniel Craig pentru viitorul James Bond: "Să nu fie nașpa!" Doar atât a avut de zis Daniel Craig într-o discuție cu solistul Ronan Keating.
James Bond este una din francizele cinematografice cu cele mai mari încasări din istorie. Cele 25 de filme au generat încasări de aproape șapte miliarde de dolari la nivel global. Dintre bărbații celebri care l-au întruchipat pe 007 se numără Sean Connery, Roger Moore și Pierce Brosnan.